CELEX: 32012R1114
Language: lt
Date: 2012-11-26 00:00:00
Title: 2012 m. lapkričio 26 d. Komisijos įgyvendinimo reglamentas (ES) Nr. 1114/2012 dėl tam tikrų prekių klasifikavimo Kombinuotojoje nomenklatūroje

29.11.2012   
            
            
               LT
            
            
               Europos Sąjungos oficialusis leidinys
            
            
               L 329/12
            
         KOMISIJOS ĮGYVENDINIMO REGLAMENTAS (ES) Nr. 1114/2012
   2012 m. lapkričio 26 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 26 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Vikšrinė krovininė transporto priemonė (vadinamasis minitraktorius) su stūmokliniu slėginio uždegimo vidaus degimo varikliu, kurio cilindrų darbinis tūris – 479 cm3; didžiausia pakrautos transporto priemonės masė – 2 085 kg, apytikriai matmenys – 265 × 95 × 202 cm.
                  Transporto priemonė sudaryta iš važiuoklės su savivarte platforma, kurios trys bortai atidaromi, ir atviros kabinos su vairuotojo sėdyne.
                  Nepakrautos transporto priemonės masė yra 840 kg, didžiausias krovumas – 1 200 kg. Didžiausias transporto priemonės greitis yra apie 6 km/h.
                  Ši transporto priemonė, kurios paskirtis – nedideliu atstumu nelygiose vietovėse pervežti ir išversti iškastines arba kitokias medžiagas, neskirta naudoti viešuosiuose keliuose.
                  
                      (1) Žr. paveikslą.
               
               
                  8704 10 10
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8704, 8704 10 ir 8704 10 10 atitinkančiais prekių aprašymais.
                  Transporto priemonė skirta naudoti ne magistralėse, o nelygiose vietovėse, iškastinėms arba kitokioms medžiagoms pervežti ir išversti. Be to, lengvasvorės transporto priemonės, naudojamos statybvietėse, klasifikuojamos kaip savivarčiai (taip pat žr. Suderintos sistemos paaiškinimų 8704 pozicijos paaiškinimus ir KN paaiškinimų 8704 10 10 ir 8704 10 90 kodų paaiškinimus).
                  Tai, kad transporto priemonė turi savivartę platformą ir vikšrus (o ne ratus), netrukdo ją klasifikuoti kaip savivartį (taip pat žr. Europos Sąjungos Teisingumo Teismo sprendimą byloje C-396/02).
                  Todėl transporto priemonė klasifikuotina kaip nemagistralinis savivartis priskiriant KN kodą 8704 10 10.
               
            
         
      
         (1)  Paveikslas pateikiamas tik dėl informacijos.